erhwenkuo/poetry-chinese-zhtw huggingface dataset:
西溪
作者：李商隱（唐）

近郭西溪好，誰堪共酒壺。苦吟防柳惲，多淚怯楊朱。野鶴隨君子，寒松揖大夫。天涯常病意，岑寂勝歡娛。
憶梅
作者：李商隱（唐）

定定住天涯，依依向物華。寒梅最堪恨，常作去年花。
贈柳
作者：李商隱（唐）

章臺從掩映，郢路更參差。見說風流極，來當婀娜時。橋回行欲斷，堤遠意相隨。忍放花如雪，青樓撲酒旗。
謔柳
作者：李商隱（唐）

已帶黃金縷，仍飛白玉花。長時須拂馬，密處少藏鴉。眉細從他斂，腰輕莫自斜。玳梁誰道好，偏擬映盧家。
北禽
作者：李商隱（唐）

為戀巴江好，無辭瘴霧蒸。縱能朝杜宇，可得值蒼鷹。石小虛填海，蘆銛未破矰。知來有幹鵲，何不向雕陵。
初起
作者：李商隱（唐）

想像咸池日欲光，五更鐘後更回腸。三年苦霧巴江水，不為離人照屋樑。
楚宮
作者：李商隱（唐）

複壁交青瑣，重簾掛紫繩。如何一柱觀，不礙九枝燈。扇薄常規月，釵斜只鏤冰。歌成猶未唱，秦火入夷陵。
柳
作者：李商隱（唐）

柳映江潭底有情，望中頻遣客心驚。巴雷隱隱千山外，更作章臺走馬聲。
石城
作者：李商隱（唐）

石城誇窈窕，花縣更風流。簟冰將飄枕，簾烘不隱鉤。玉童收夜鑰，金狄守更籌。共笑鴛鴦綺，鴛鴦兩白頭。
韓碑
作者：李商隱（唐）

元和天子神武姿，彼何人哉軒與羲。誓將上雪列聖恥，不據山河據平地，長戈利矛日可麾。帝得聖相相曰度，愬武古通作牙爪，儀曹外郎載筆隨。行軍司馬智且勇，帝曰汝度功第一，汝從事愈宜為辭。愈拜稽首蹈且舞，當仁自古有不讓，言訖屢頷天子頤。公退齋戒坐小閣，文成破體書在紙，清晨再拜鋪丹墀。表曰臣愈昧死上，句奇語重喻者少，讒之天子言其私。長繩百尺拽碑倒，湯盤孔鼎有述作，今無其器存其辭。嗚呼聖皇及聖相，願書萬本誦萬過，口角流沫右手胝。傳之七十有二代，
令狐八拾遺見招送裴十四歸華州
作者：李商隱（唐）

二十中郎未足希，驪駒先自有光輝。蘭亭宴罷方回去，嗟予久抱臨邛渴，便欲因君問釣磯。
離思
作者：李商隱（唐）

氣盡前溪舞，心酸子夜歌。峽雲尋不得，溝水欲如何。朔雁傳書絕，湘篁染淚多。無由見顏色，還自託微波。
宿駱氏亭寄懷崔雍崔袞
作者：李商隱（唐）

竹塢無塵水檻清，相思迢遞隔重城。秋陰不散霜飛晚，留得枯荷聽雨聲。
風雨
作者：李商隱（唐）

淒涼寶劍篇，羈泊欲窮年。黃葉仍風雨，青樓自管絃。新知遭薄俗，舊好隔良緣。心斷新豐酒，銷愁鬥幾千。
夢澤
作者：李商隱（唐）

夢澤悲風動白茅，楚王葬盡滿城嬌。未知歌舞能多少，虛減宮廚為細腰。
贈歌妓二首
作者：李商隱（唐）

水精如意玉連環，下蔡城危莫破顏。紅綻櫻桃含白雪，斷腸聲裡唱陽關。白日相思可奈何，嚴城清夜斷經過。只知解道春來瘦，不道春來獨自多。
謝書
作者：李商隱（唐）

微意何曾有一毫，空攜筆硯奉龍韜。自蒙半夜傳衣後，不羨王祥得佩刀。
寄令狐學士
作者：李商隱（唐）

秘殿崔嵬拂彩霓，曹司今在殿東西。賡歌太液翻黃鵠，鈞天雖許人間聽，閶闔門多夢自迷。
酬令狐郎中見寄
作者：李商隱（唐）

望郎臨古郡，佳句灑丹青。應自丘遲宅，仍過柳惲汀。封來江渺渺，信去雨冥冥。句曲聞仙訣，臨川得佛經。朝吟支客枕，夜讀漱僧瓶。不見銜蘆雁，空流腐草螢。土宜悲坎井，天怒識雷霆。象卉分疆近，蛟涎浸岸腥。補羸貪紫桂，負氣託青萍。萬裡懸離抱，危於訟合鈴。
七月二十八日夜與王鄭二秀才聽雨後夢作
作者：李商隱（唐）

初夢龍宮寶焰然，瑞霞明麗滿晴天。旋成醉倚蓬萊樹，逡巡又過瀟湘雨，雨打湘靈五十弦。瞥見馮夷殊悵望，恍惚無倪明又暗，低迷不已斷還連。覺來正是平階雨，
寄令狐郎中
作者：李商隱（唐）

嵩雲秦樹久離居，雙鯉迢迢一紙書。休問梁園舊賓客，茂陵秋雨病相如。
漫成三首
作者：李商隱（唐）

不妨何範盡詩家，未解當年重物華。遠把龍山千里雪，將來擬並洛陽花。沈約憐何遜，延年毀謝莊。清新俱有得，名譽底相傷。霧夕詠芙蕖，何郎得意初。此時誰最賞，沈範兩尚書。
無題
作者：李商隱（唐）

白道縈回入暮霞，斑騅嘶斷七香車。春風自共何人笑，枉破陽城十萬家。
槿花二首
作者：李商隱（唐）

燕體傷風力，雞香積露文。殷鮮一相雜，啼笑兩難分。月裡甯無姊，雲中亦有君。三清與仙島，何事亦離群。珠館燻燃久，玉房梳掃餘。燒蘭才作燭，襞錦不成書。本以亭亭遠，翻嫌眽眽疏。回頭問殘照，殘照更空虛。
哭劉蕡
作者：李商隱（唐）

上帝深宮閉九閽，巫咸不下問銜冤。廣陵別後春濤隔，平生風義兼師友，不敢同君哭寢門。
杜司勳
作者：李商隱（唐）

高樓風雨感斯文，短翼差池不及群。刻意傷春複傷別，人間惟有杜司勳。
荊門西下
作者：李商隱（唐）

一夕南風一葉危，荊雲回望夏雲時。人生豈得輕離別，洞庭湖闊蛟龍惡，卻羨楊朱泣路岐。
碧瓦
作者：李商隱（唐）

碧瓦銜珠樹，紅輪結綺寮。無雙漢殿鬢，第一楚宮腰。霧唾香難盡，珠啼冷易銷。歌從雍門學，酒是蜀城燒。柳暗將翻巷，荷欹正抱橋。鈿轅開道入，金管隔鄰調。夢到飛魂急，書成即席遙。河流沖柱轉，海沫近槎飄。吳市蠀蛦甲，巴賨翡翠翹。他時未知意，重疊贈嬌饒。
蝶
作者：李商隱（唐）

葉葉複翻翻，斜橋對側門。蘆花惟有白，柳絮可能溫。西子尋遺殿，昭君覓故村。年年芳物盡，來別敗蘭蓀。
蠅蝶雞麝鸞鳳等成篇
作者：李商隱（唐）

韓蝶翻羅幕，曹蠅拂綺窗。鬥雞回玉勒，融麝暖金釭。玳瑁明書閣，琉璃冰酒缸。畫樓多有主，鸞鳳各雙雙。
韓翃舍人即事
作者：李商隱（唐）

萱草含丹粉，荷花抱綠房。鳥應悲蜀帝，蟬是怨齊王。通內藏珠府，應官解玉坊。橋南荀令過，十裡送衣香。
公子
作者：李商隱（唐）

一盞新羅酒，淩晨恐易消。歸應沖鼓半，去不待笙調。歌好惟愁和，香濃豈惜飄。春場鋪艾帳，下馬雉媒嬌。
子初全溪作
作者：李商隱（唐）

全溪不可到，況複盡餘醅。漢苑生春水，昆池換劫灰。戰蒲知雁唼，皺月覺魚來。清興恭聞命，言詩未敢回。
楊本勝說於長安見小男阿袞
作者：李商隱（唐）

聞君來日下，見我最嬌兒。漸大啼應數，長貧學恐遲。寄人龍種瘦，失母鳳雛痴。語甘休邊角，青燈兩鬢絲。
西溪
作者：李商隱（唐）

悵望西溪水，潺湲奈爾何。不驚春物少，只覺夕陽多。色染妖韶柳，光含窈窕蘿。人間從到海，天上莫為河。鳳女彈瑤瑟，龍孫撼玉珂。京華他夜夢，好好寄雲波。
柳下暗記
作者：李商隱（唐）

無奈巴南柳，千條傍吹臺。更將黃映白，擬作杏花媒。
妓席
作者：李商隱（唐）

樂府聞桃葉，人前道得無。勸君書小字，慎莫喚官奴。
少年
作者：李商隱（唐）

外戚平羌第一功，生年二十有重封。直登宣室螭頭上，灞陵夜獵隨田竇，不識寒郊自轉蓬。
無題
作者：李商隱（唐）

近知名阿侯，住處小江流。腰細不勝舞，眉長惟是愁。黃金堪作屋，何不作重樓。
玄微先生
作者：李商隱（唐）

仙翁無定數，時入一壺藏。夜夜桂露濕，村村桃水香。醉中拋浩劫，宿處起神光。藥裹丹山鳳，棋函白石郎。弄河移砥柱，吞日倚扶桑。龍竹裁輕策，鮫綃熨下裳。樹栽嗤漢帝，橋板笑秦王。徑欲隨關令，龍沙萬裡強。
藥轉
作者：李商隱（唐）

鬱金堂北畫樓東，換骨神方上藥通。露氣暗連青桂苑，憶事懷人兼得句，翠衾歸臥繡簾中。
嶽陽樓
作者：李商隱（唐）

欲為平生一散愁，洞庭湖上嶽陽樓。可憐萬裡堪乘興，枉是蛟龍解覆舟。
寄成都高苗二從事
作者：李商隱（唐）

家近紅蕖曲水濱，全家羅襪起秋塵。莫將越客千絲網，網得西施別贈人。
嶽陽樓
作者：李商隱（唐）

漢水方城帶百蠻，四鄰誰道亂周班。如何一夢高唐雨，自此無心入武關。
越燕二首
作者：李商隱（唐）

上國社方見，此鄉秋不歸。為矜皇后舞，猶著羽人衣。拂水斜紋亂，銜花片影微。盧家文杏好，試近莫愁飛。將泥紅蓼岸，得草綠楊村。命侶添新意，安巢復舊痕。去應逢阿母，來莫害王孫。記取丹山鳳，今為百鳥尊。
杜工部蜀中離席
作者：李商隱（唐）

人生何處不離群，世路干戈惜暫分。雪嶺未歸天外使，美酒成都堪送老，當壚仍是卓文君。
隋宮
作者：李商隱（唐）

紫泉宮殿鎖煙霞，欲取蕪城作帝家。玉璽不緣歸日角，地下若逢陳後主，豈宜重問後庭花。
二月二日
作者：李商隱（唐）

二月二日江上行，東風日暖聞吹笙。花須柳眼各無賴，新灘莫悟遊人意，更作風簷夜雨聲。
籌筆驛
作者：李商隱（唐）

猿鳥猶疑畏簡書，風雲常為護儲胥。徒令上將揮神筆，他年錦裡經祠廟，梁父吟成恨有餘。
屏風
作者：李商隱（唐）

六曲連環接翠帷，高樓半夜酒醒時。掩燈遮霧密如此，雨落月明俱不知。
春日
作者：李商隱（唐）

欲入盧家白玉堂，新春催破舞衣裳。蝶銜紅蕊蜂銜粉，共助青樓一日忙。
武侯廟古柏
作者：李商隱（唐）

蜀相階前柏，龍蛇捧閟宮。陰成外江畔，老向惠陵東。大樹思馮異，甘棠憶召公。葉凋湘燕雨，枝拆海鵬風。玉壘經綸遠，金刀歷數終。誰將出師表，一為問昭融。
風
作者：李商隱（唐）

撩釵盤孔雀，惱帶拂鴛鴦。羅薦誰教近，齋時鎖洞房。
即日
作者：李商隱（唐）

一歲林花即日休，江間亭下悵淹留。重吟細把真無奈，金鞍忽散銀壺漏，更醉誰家白玉鉤。
九成宮
作者：李商隱（唐）

十二層城閬苑西，平時避暑拂虹霓。雲隨夏後雙龍尾，荔枝盧橘霑恩幸，鸞鵲天書濕紫泥。
少將
作者：李商隱（唐）

族亞齊安陸，風高漢武威。煙波別墅醉，花月後門歸。青海聞傳箭，天山報合圍。一朝攜劍起，上馬即如飛。
詠史
作者：李商隱（唐）

曆覽前賢國與家，成由勤儉破由奢。何須琥珀方為枕，幾人曾預南燻曲，終古蒼梧哭翠華。
贈白道者
作者：李商隱（唐）

十二樓前再拜辭，靈風正滿碧桃枝。壺中若是有天地，又向壺中傷別離。
無題二首
作者：李商隱（唐）

昨夜星辰昨夜風，畫樓西畔桂堂東。身無彩鳳雙飛翼，嗟餘聽鼓應官去，走馬蘭臺類斷蓬。聞道閶門萼綠華，昔年相望抵天涯。豈知一夜秦樓客，偷看吳王苑內花。
漢宮詞
作者：李商隱（唐）

青雀西飛竟未回，君王長在集靈臺。侍臣最有相如渴，不賜金莖露一杯。
無題四首
作者：李商隱（唐）

來是空言去絕蹤，月斜樓上五更鐘。夢為遠別啼難喚，劉郎已恨蓬山遠，更隔蓬山一萬重。颯颯東風細雨來，芙蓉塘外有輕雷。金蟾齧鎖燒香入，春心莫共花爭發，一寸相思一寸灰。含情春晼晚，暫見夜闌幹。樓響將登怯，簾烘欲過難。多羞釵上燕，真愧鏡中鸞。歸去橫塘曉，華星送寶鞍。何處哀箏隨急管，櫻花永巷垂楊岸。東家老女嫁不售，歸來輾轉到五更，梁間燕子聞長歎。
赴職梓潼留別畏之員外同年
作者：李商隱（唐）

佳兆聯翩遇鳳凰，雕文羽帳紫金床。桂花香處同高第，京華庸蜀三千里，送到鹹陽見夕陽。
桂林路中作
作者：李商隱（唐）

地暖無秋色，江晴有暮暉。空餘蟬嘒嘒，猶向客依依。村小犬相護，沙平僧獨歸。欲成西北望，又見鷓鴣飛。
無題
作者：李商隱（唐）

照梁初有情，出水舊知名。裙衩芙蓉小，釵茸翡翠輕。錦長書鄭重，眉細恨分明。莫近彈棋局，中心最不平。
蝶三首
作者：李商隱（唐）

初來小苑中，稍與瑣闈通。遠恐芳塵斷，輕憂豔雪融。只知防皓露，不覺逆尖風。回首雙飛燕，乘時入綺櫳。長眉畫了繡簾開，碧玉行收白玉臺。為問翠釵釵上鳳，不知香頸為誰回。壽陽公主嫁時妝，八字宮眉捧額黃。見我佯羞頻照影，不知身屬冶遊郎。
無題二首
作者：李商隱（唐）

八歲偷照鏡，長眉已能畫。十歲去踏青，芙蓉作裙衩。十二學彈箏，銀甲不曾卸。十四藏六親，懸知猶未嫁。十五泣春風，背面鞦韆下。幽人不倦賞，秋暑貴招邀。竹碧轉悵望，池清尤寂寥。露花終裛濕，風蝶強嬌饒。此地如攜手，兼君不自聊。
王十二兄與畏之員外相訪見招小飲時予以悼亡日近不去因寄
作者：李商隱（唐）

謝傅門庭舊末行，今朝歌管屬檀郎。更無人處簾垂地，秋霖腹疾俱難遣，萬裡西風夜正長。
隋宮
作者：李商隱（唐）

乘興南遊不戒嚴，九重誰省諫書函。春風舉國裁宮錦，半作障泥半作帆。
落花
作者：李商隱（唐）

高閣客竟去，小園花亂飛。參差連曲陌，迢遞送斜暉。腸斷未忍掃，眼穿仍欲歸。芳心向春盡，所得是沾衣。
月
作者：李商隱（唐）

池上與橋邊，難忘複可憐。簾開最明夜，簟卷已涼天。流處水花急，吐時雲葉鮮。姮娥無粉黛，只是逞嬋娟。
贈宗魯筇竹杖
作者：李商隱（唐）

大夏資輕策，全溪贈所思。靜憐穿樹遠，滑想過苔遲。鶴怨朝還望，僧閑暮有期。風流真底事，常欲傍清羸。
垂柳
作者：李商隱（唐）

娉婷小苑中，婀娜曲池東。朝佩皆垂地，仙衣盡帶風。七賢寧佔竹，三品且饒松。腸斷靈和殿，先皇玉座空。
曲池
作者：李商隱（唐）

日下繁香不自持，月中流豔與誰期。迎憂急鼓疏鐘斷，從來此地黃昏散，未信河梁是別離。
代應二首
作者：李商隱（唐）

溝水分流西複東，九秋霜月五更風。離鸞別鳳今何在，十二玉樓空更空。昨夜雙鉤敗，今朝百草輸。關西狂小吏，惟喝繞床盧。
席上作
作者：李商隱（唐）

淡雲輕雨拂高唐，玉殿秋來夜正長。料得也應憐宋玉，一生惟事楚襄王。
訪隱者不遇成二絕
作者：李商隱（唐）

秋水悠悠浸墅扉，夢中來數覺來稀。玄蟬去盡葉黃落，一樹冬青人未歸。城郭休過識者稀，哀猿啼處有柴扉。滄江白日樵漁路，日暮歸來雨滿衣。
破鏡
作者：李商隱（唐）

玉匣清光不復持，菱花散亂月輪虧。秦臺一照山雞後，便是孤鸞罷舞時。
無題
作者：李商隱（唐）

紫府仙人號寶燈，雲漿未飲結成冰。如何雪月交光夜，更在瑤臺十二層。
贈庾十二朱版
作者：李商隱（唐）

固漆投膠不可開，贈君珍重抵瓊瑰。君王曉坐金鑾殿，只待相如草詔來。
李花
作者：李商隱（唐）

李徑獨來數，愁情相與懸。自明無月夜，強笑欲風天。減粉與園籜，分香沾渚蓮。徐妃久已嫁，猶自玉為鈿。
柳
作者：李商隱（唐）

曾逐東風拂舞筵，樂遊春苑斷腸天。如何肯到清秋日，已帶斜陽又帶蟬。
三月十日流杯亭
作者：李商隱（唐）

身屬中軍少得歸，木蘭花盡失春期。偷隨柳絮到城外，行過水西聞子規。
過招國李家南園二首
作者：李商隱（唐）

潘岳無妻客為愁，新人來坐舊妝樓。春風猶自疑聯句，雪絮相和飛不休。長亭歲盡雪如波，此去秦關路幾多。惟有夢中相近分，臥來無睡欲如何。
留贈畏之
作者：李商隱（唐）

清時無事奏明光，不遣當關報早霜。中禁詞臣尋引領，空寄大羅天上事，眾仙同日詠霓裳。待得郎來月已低，寒暄不道醉如泥。五更又欲向何處，騎馬出門烏夜啼。戶外重陰黯不開，含羞迎夜複臨臺。瀟湘浪上有煙景，安得好風吹汝來。
為有
作者：李商隱（唐）

為有雲屏無限嬌，鳳城寒盡怕春宵。無端嫁得金龜婿，辜負香衾事早朝。
無題
作者：李商隱（唐）

相見時難別亦難，東風無力百花殘。春蠶到死絲方盡，蠟炬成灰淚始幹。曉鏡但愁雲鬢改，夜吟應覺月光寒。蓬山此去無多路，青鳥殷勤為探看。
碧城三首
作者：李商隱（唐）

碧城十二曲闌幹，犀闢塵埃玉闢寒。閬苑有書多附鶴，若是曉珠明又定，一生長對水晶盤。對影聞聲已可憐，玉池荷葉正田田。不逢蕭史休回首，鄂君悵望舟中夜，繡被焚香獨自眠。七夕來時先有期，洞房簾箔至今垂。玉輪顧兔初生魄，武皇內傳分明在，莫道人間總不知。
對雪二首
作者：李商隱（唐）

寒氣先侵玉女扉，清光旋透省郎闈。梅花大庾嶺頭髮，龍山萬裡無多遠，留待行人二月歸。旋撲珠簾過粉牆，輕於柳絮重於霜。已隨江令誇瓊樹，關河凍合東西路，腸斷斑騅送陸郎。
蜂
作者：李商隱（唐）

小苑華池爛熳通，後門前檻思無窮。宓妃腰細才勝露，青陵粉蝶休離恨，長定相逢二月中。
公子
作者：李商隱（唐）

外戚封侯自有恩，平明通籍九華門。金唐公主年應小，二十君王未許婚。
賦得雞
作者：李商隱（唐）

稻粱猶足活諸雛，妒敵專場好自娛。可要五更驚曉夢，不辭風雪為陽烏。
明神
作者：李商隱（唐）

明神司過豈令冤，暗室由來有禍門。莫為無人欺一物，他時須慮石能言。
辛未七夕
作者：李商隱（唐）

恐是仙家好別離，故教迢遞作佳期。由來碧落銀河畔，豈能無意酬烏鵲，惟與蜘蛛乞巧絲。
壬申七夕
作者：李商隱（唐）

已駕七香車，心心待曉霞。風輕惟響佩，日薄不嫣花。桂嫩傳香遠，榆高送影斜。成都過卜肆，曾妒識靈槎。
壬申閏秋題贈烏鵲
作者：李商隱（唐）

繞樹無依月正高，鄴城新淚濺雲袍。幾年始得逢秋閏，兩度填河莫告勞。
端居
作者：李商隱（唐）

遠書歸夢兩悠悠，只有空床敵素秋。階下青苔與紅樹，雨中寥落月中愁。
夜半
作者：李商隱（唐）

三更三點萬家眠，露欲為霜月墮煙。鬥鼠上堂蝙蝠出，玉琴時動倚窗弦。
玉山
作者：李商隱（唐）

玉山高與閬風齊，玉水清流不貯泥。何處更求回日馭，聞道神仙有才子，赤簫吹罷好相攜。
張惡子廟
作者：李商隱（唐）

下馬捧椒漿，迎神白玉堂。如何鐵如意，獨自與姚萇。
雨
作者：李商隱（唐）

摵摵度瓜園，依依傍竹軒。秋池不自冷，風葉共成喧。窗迥有時見，簷高相續翻。侵宵送書雁，應為稻粱恩。
菊
作者：李商隱（唐）

暗暗淡淡紫，融融冶冶黃。陶令籬邊色，羅含宅裡香。幾時禁重露，實是怯殘陽。願泛金鸚鵡，升君白玉堂。
牡丹
作者：李商隱（唐）

錦幃初卷衛夫人，繡被猶堆越鄂君。垂手亂翻雕玉佩，我是夢中傳彩筆，欲書花葉寄朝雲。
北樓
作者：李商隱（唐）

春物豈相干，人生只強歡。花猶曾斂夕，酒竟不知寒。異域東風濕，中華上象寬。此樓堪北望，輕命倚危欄。
擬沈下賢
作者：李商隱（唐）

千二百輕鸞，春衫瘦著寬。倚風行稍急，含雪語應寒。帶火遺金鬥，兼珠碎玉盤。河陽看花過，曾不問潘安。
蝶
作者：李商隱（唐）

飛來繡戶陰，穿過畫樓深。重傅秦臺粉，輕塗漢殿金。相兼惟柳絮，所得是花心。可要淩孤客，邀為子夜吟。
飲席代官妓贈兩從事
作者：李商隱（唐）

新人橋上著春衫，舊主江邊側帽簷。願得化為紅綬帶，許教雙鳳一時銜。
代魏宮私贈
作者：李商隱（唐）

來時西館阻佳期，去後漳河隔夢思。知有宓妃無限意，春松秋菊可同時。
代元城吳令暗為答
作者：李商隱（唐）

背闕歸藩路欲分，水邊風日半西曛。荊王枕上原無夢，莫枉陽臺一片雲。
牡丹
作者：李商隱（唐）

壓徑複緣溝，當窗又映樓。終銷一國破，不啻萬金求。鸞鳳戲三島，神仙居十洲。應憐萱草淡，卻得號忘憂。
百果嘲櫻桃
作者：李商隱（唐）

珠實雖先熟，瓊莩縱早開。流鶯猶故在，爭得諱含來。
櫻桃答
作者：李商隱（唐）

眾果莫相誚，天生名品高。何因古樂府，惟有鄭櫻桃。
曉坐
作者：李商隱（唐）

後合罷朝眠，前墀思黯然。梅應未假雪，柳自不勝煙。淚續淺深綆，腸危高下弦。紅顏無定所，得失在當年。
詠史
作者：李商隱（唐）

北湖南埭水漫漫，一片降旗百尺竿。三百年間同曉夢，鐘山何處有龍盤。
一片
作者：李商隱（唐）

一片非煙隔九枝，蓬巒仙仗儼雲旗。天泉水暖龍吟細，人間桑海朝朝變，莫遣佳期更後期。
日射
作者：李商隱（唐）

日射紗窗風撼扉，香羅拭手春事違。迴廊四合掩寂寞，碧鸚鵡對紅薔薇。
題鵝
作者：李商隱（唐）

眠沙臥水自成群，曲岸殘陽極浦雲。那解將心憐孔翠，羈雌長共故雄分。
華清宮
作者：李商隱（唐）

朝元閣迥羽衣新，首按昭陽第一人。當日不來高處舞，可能天下有胡塵。
梓潼望長卿山至巴西複懷譙秀
作者：李商隱（唐）

梓潼不見馬相如，更欲南行問酒壚。行到巴西覓譙秀，巴西惟是有寒蕪。
齊宮詞
作者：李商隱（唐）

永壽兵來夜不扃，金蓮無影印中庭。梁臺歌管三更罷，猶自風搖九子鈴。
十一月中旬至扶風界見梅花
作者：李商隱（唐）

匝路亭亭豔，非時裛裛香。素娥惟與月，青女不饒霜。贈遠虛盈手，傷離適斷腸。為誰成早秀，不待作年芳。
青陵臺
作者：李商隱（唐）

青陵臺畔日光斜，萬古貞魂倚暮霞。莫訝韓憑為蛺蝶，等閒飛上別枝花。
東還
作者：李商隱（唐）

自有仙才自不知，十年長夢採華芝。秋風動地黃雲暮，歸去嵩陽尋舊師。
酬崔八早梅有贈兼示之作
作者：李商隱（唐）

知訪寒梅過野塘，久留金勒為回腸。謝郎衣袖初翻雪，維摩一室雖多病，亦要天花作道場。
春風
作者：李商隱（唐）

春風雖自好，春物太昌昌。若教春有意，惟遣一枝芳。我意殊春意，先春已斷腸。
蜀桐
作者：李商隱（唐）

玉壘高桐拂玉繩，上含非霧下含冰。枉教紫鳳無棲處，斫作秋琴彈壞陵。
漢宮
作者：李商隱（唐）

通靈夜醮達清晨，承露盤晞甲帳春。王母不來方朔去，更須重見李夫人。
判春
作者：李商隱（唐）

一桃複一李，井上佔年芳。笑處如臨鏡，窺時不隱牆。敢言西子短，誰覺宓妃長。珠玉終相類，同名作夜光。
促漏
作者：李商隱（唐）

促漏遙鐘動靜聞，報章重疊杳難分。舞鸞鏡匣收殘黛，南塘漸暖蒲堪結，兩兩鴛鴦護水紋。
江東
作者：李商隱（唐）

驚魚撥剌燕翩翾，獨自江東上釣船。今日春光太漂蕩，謝家輕絮沈郎錢。
讀任彥升碑
作者：李商隱（唐）

任昉當年有美名，可憐才調最縱橫。梁臺初建應惆悵，不得蕭公作騎兵。
荷花
作者：李商隱（唐）

都無色可並，不奈此香何。瑤席乘涼設，金羈落晚過。回衾燈照綺，渡襪水沾羅。預想前秋別，離居夢棹歌。
五松驛
作者：李商隱（唐）

獨下長亭念過秦，五松不見見輿薪。只應既斬斯高後，尋被樵人用斧斤。
灞岸
作者：李商隱（唐）

山東今歲點行頻，幾處冤魂哭虜塵。灞水橋邊倚華表，平時二月有東巡。
送臻師二首
作者：李商隱（唐）

昔去靈山非拂席，今來滄海欲求珠。楞伽頂上清涼地，善眼仙人憶我無。苦海迷途去未因，東方過此幾微塵。何當百億蓮花上，一一蓮花見佛身。
七夕
作者：李商隱（唐）

鸞扇斜分鳳幄開，星橋橫過鵲飛回。爭將世上無期別，換得年年一度來。
謝先輩防紀念拙詩甚多，異日偶有此寄
作者：李商隱（唐）

曉用雲添句，寒將雪命篇。良辰多自感，作者豈皆然。熟寢初同鶴，含嘶欲並蟬。題時長不展，得處定應偏。南浦無窮樹，西樓不住煙。改成人寂寂，寄與路綿綿。星勢寒垂地，河聲曉上天。夫君自有恨，聊藉此中傳。
馬嵬二首
作者：李商隱（唐）

冀馬燕犀動地來，自埋紅粉自成灰。君王若道能傾國，玉輦何由過馬嵬。海外徒聞更九州，他生未蔔此生休。空聞虎旅傳宵柝，如何四紀為天子，不及盧家有莫愁。
可歎
作者：李商隱（唐）

幸會東城宴未回，年華憂共水相催。梁家宅裡秦宮入，宓妃愁坐芝田館，用盡陳王八鬥才。
望喜驛別嘉陵江水二絕
作者：李商隱（唐）

嘉陵江水此東流，望喜樓中憶閬州。若到閬中還赴海，閬州應更有高樓。千里嘉陵江水色，含煙帶月碧於藍。今朝相送東流後，猶自驅車更向南。
別薛巖賓
作者：李商隱（唐）

曙爽行將拂，晨清坐欲淩。別離真不那，風物正相仍。漫水任誰照，衰花淺自矜。還將兩袖淚，同向一窗燈。桂樹乖真隱，芸香是小懲。清規無以況，且用玉壺冰。
富平少侯
作者：李商隱（唐）

七國三邊未到憂，十三身襲富平侯。不收金彈拋林外，當關不報侵晨客，新得佳人字莫愁。
腸
作者：李商隱（唐）

有懷非惜恨，不奈寸腸何。即席回彌久，前時斷固多。熱應翻急燒，冷欲徹微波。隔樹澌澌雨，通池點點荷。倦程山向背，望國闕嵯峨。故念飛書及，新歡借夢過。染筠休伴淚，繞雪莫追歌。擬問陽臺事，年深楚語訛。
贈宇文中丞
作者：李商隱（唐）

欲構中天正急材，自緣煙水戀平臺。人間只有嵇延祖，最望山公啟事來。
曉起
作者：李商隱（唐）

擬杯當曉起，呵鏡可微寒。隔箔山櫻熟，褰帷桂燭殘。書長為報晚，夢好更尋難。影響輸雙蝶，偏過舊畹蘭。
閨情
作者：李商隱（唐）

紅露花房白蜜脾，黃蜂紫蝶兩參差。春窗一覺風流夢，卻是同袍不得知。
月夕
作者：李商隱（唐）

草下陰蟲葉上霜，朱欄迢遞壓湖光。兔寒蟾冷桂花白，此夜姮娥應斷腸。
杏花
作者：李商隱（唐）

上國昔相值，亭亭如欲言。異鄉今暫賞，眽眽豈無恩。援少風多力，牆高月有痕。為含無限意，遂對不勝繁。仙子玉京路，主人金谷園。幾時辭碧落，誰伴過黃昏。鏡拂鉛華膩，爐藏桂燼溫。終應催竹葉，先擬詠桃根。莫學啼成血，從教夢寄魂。吳王採香徑，失路入煙村。
燈
作者：李商隱（唐）

皎潔終無倦，煎熬亦自求。花時隨酒遠，雨後背窗休。冷暗黃茅驛，暄明紫桂樓。錦囊名畫掩，玉局敗棋收。何處無佳夢，誰人不隱憂。影隨簾押轉，光信簟文流。客自勝潘嶽，儂今定莫愁。固應留半焰，回照下幃羞。
清河
作者：李商隱（唐）

舟小回仍數，樓危憑亦頻。燕來從及社，蝶舞太侵晨。絳雪除煩後，霜梅取味新。年華無一事，只是自傷春。
襪
作者：李商隱（唐）

嘗聞宓妃襪，渡水欲生塵。好借常娥著，清秋踏月輪。
追代盧家人嘲堂內
作者：李商隱（唐）

道卻橫波字，人前莫謾羞。只應同楚水，長短入淮流。
代應
作者：李商隱（唐）

本來銀漢是紅牆，隔得盧家白玉堂。誰與王昌報訊息，盡知三十六鴛鴦。
離亭賦得折楊柳二首
作者：李商隱（唐）

暫憑樽酒送無憀，莫損愁眉與細腰。人世死前惟有別，春風爭擬惜長條。含煙惹霧每依依，萬緒千條拂落暉。為報行人休盡折，半留相送半迎歸。
寄永道士
作者：李商隱（唐）

共上雲山獨下遲，陽臺白道細如絲。君今並倚三珠樹，不記人間落葉時。
華州周大夫宴席
作者：李商隱（唐）

郡齋何用酒如泉，飲德先時已醉眠。若共門人推禮分，戴崇爭得及彭宣。
荊山
作者：李商隱（唐）

壓河連華勢孱顏，鳥沒雲歸一望間。楊僕移關三百里，可能全是為荊山。
次陝州先寄源從事
作者：李商隱（唐）

離思羈愁日欲晡，東周西雍此分塗。回鑾佛寺高多少，望盡黃河一曲無。
過鄭廣文舊居
作者：李商隱（唐）

宋玉平生恨有餘，遠循三楚吊三閭。可憐留著臨江宅，異代應教庾信居。
東下三旬苦於風土馬上戲作
作者：李商隱（唐）

路繞函關東複東，身騎徵馬逐驚蓬。天池遼闊誰相待，日日虛乘九萬風。
莫愁
作者：李商隱（唐）

雪中梅下與誰期，梅雪相兼一萬枝。若是石城無艇子，莫愁還自有愁時。
夢令狐學士
作者：李商隱（唐）

山驛荒涼白竹扉，殘燈向曉夢清暉。右銀臺路雪三尺，鳳詔裁成當直歸。
涉洛川
作者：李商隱（唐）

通谷陽林不見人，我來遺恨古時春。宓妃漫結無窮恨，不為君王殺灌均。
有感
作者：李商隱（唐）

中路因循我所長，古來才命兩相妨。勸君莫強安蛇足，一盞芳醪不得嘗。
宮妓
作者：李商隱（唐）

珠箔輕明拂玉墀，披香新殿鬥腰支。不須看盡魚龍戲，終遣君王怒偃師。
宮辭
作者：李商隱（唐）

君恩如水向東流，得寵憂移失寵愁。莫向尊前奏花落，涼風只在殿西頭。
代贈二首
作者：李商隱（唐）

樓上黃昏慾望休，玉梯橫絕月中鉤。芭蕉不展丁香結，同向春風各自愁。東南日出照高樓，樓上離人唱石州。總把春山掃眉黛，不知供得幾多愁。
楚吟
作者：李商隱（唐）

山上離宮宮上樓，樓前宮畔暮江流。楚天長短黃昏雨，宋玉無愁亦自愁。
瑤池
作者：李商隱（唐）

瑤池阿母綺窗開，黃竹歌聲動地哀。八駿日行三萬裡，穆王何事不重來。
柳
作者：李商隱（唐）

為有橋邊拂面香，何曾自敢佔流光。後庭玉樹承恩澤，不信年華有斷腸。
寄在朝鄭曹獨孤李四同年
作者：李商隱（唐）

昔歲陪遊舊跡多，風光今日兩蹉跎。不因醉本蘭亭在，兼忘當年舊永和。
放歌行
作者：邵謁（唐）

龜為秉靈亡，魚為弄珠死。心中自有賊，莫怨任公子。屈原若不賢，焉得沉湘水。
長安寒食
作者：邵謁（唐）

春日照九衢，春風媚羅綺。萬騎出都門，擁在香塵裡。莫辭吊枯骨，千載長如此。安知今日身，不是昔時鬼。但看平地遊，亦見摧輈死。
貞女墓
作者：邵謁（唐）

生持節操心，死作堅貞鬼。至今墳上春，草木無花卉。
自歎
作者：邵謁（唐）

春蠶未成繭，已賀箱籠實。蟢子徒有絲，終年不成匹。每念古人言，有得則有失。我命獨如何，憔悴長如一。白日九衢中，幽獨暗如漆。流泉有枯時，窮賤無盡日。惆悵複惆悵，幾回新月出。
送徐群宰望江
作者：邵謁（唐）

古人力文學，所務安疲甿。今人力文學，所務惟公卿。大賢重邦本，屈跡官武城。勸民勤機杼，自然國用並。但見富貴者，知食不知耕。忽爾秋不熟，儲廩焉得盈。貢藝既精苦，用心必公平。吾道不遺賢，霄漢期芳馨。一夫若有德，千古稱其英。陶潛雖理邑，崔烈徒臺衡。濁者必惡清，瞽者必惡明。孤松自有色，豈奪眾草榮。為刀若不利，焉得宰牛名。為絲若不直，焉得琴上聲。好去立高節，重來振羽翎。
秋夕
作者：邵謁（唐）

萬裡憑夢歸，骨肉皆在眼。覺來益惆悵，不信長安遠。人人但為農，我獨常逢旱。惡命如漏卮，滴滴添不滿。天末雁來時，一叫一腸斷。
覽孟東野集
作者：邵謁（唐）

蚌死留夜光，劍折留鋒鋩。哲人歸大夜，千古傳珪璋。珪璋遍四海，人倫多變改。題花花已無，玩月月猶在。不知天地間，白日幾時昧。
送友人江行
作者：邵謁（唐）

送君若浪水，疊疊愁思起。夢魂如月明，相送秋江裡。
下第有感
作者：邵謁（唐）

古人有遺言，天地如掌闊。我行三十載，青雲路未達。嘗聞讀書者，所貴免徵伐。誰知失意時，痛於刃傷骨。身如石上草，根蒂淺難活。人人皆愛春，我獨愁花發。如何歸故山，相攜采薇蕨。
論政
作者：邵謁（唐）

賢哉三握發，為有天下憂。孫弘不開閣，丙吉甯問牛。內政由股肱，外政由諸侯。股肱政若行，諸侯政自修。一物不得所，蟻穴滿山丘。莫言萬木死，不因一葉秋。朱雲若不直，漢帝終自由。子嬰一失國，渭水東悠悠。
戰城南
作者：邵謁（唐）

武皇重征伐，戰士輕生死。朝爭刃上功，暮作泉下鬼。悲風吊枯骨，明月照荒壘。千載留長聲，嗚咽城南水。
贈鄭殷處士
作者：邵謁（唐）

善琴不得聽，嘉玉不得名。知音既已死，良匠亦未生。退居一河湄，山中物景清。魚沉池水碧，鶴去松枝輕。長材靡入用，大廈失巨楹。顏子不得祿，誰謂天道平。
古樂府
作者：邵謁（唐）

對酒彈古琴，弦中發新音。新音不可辨，十指幽怨深。妾顏不自保，四時如車輪。不知今夜月，曾照幾時人。露滴芙蓉香，香銷心亦死。良時無可留，殘紅謝池水。
經安容先生舊居
作者：邵謁（唐）

羽化留遺蹤，千載蹤難沒。一泉巖下水，幾度換明月。松老不改柯，龍久皆變骨。雲雨有歸時，雞犬無還日。至今青山中，寂寞桃花發。
望行人
作者：邵謁（唐）

登樓恐不高，及高君已遠。雲行郎即行，雲歸郎不返。嗟為樓上人，望望不相近。若作轍中泥，不放郎車轉。白日下西山，望盡妾腸斷。
歲豐
作者：邵謁（唐）

皇天降豐年，本憂貧士食。貧士無良疇，安能得稼穡。工傭輸富家，日落長歎息。為供豪者糧，役盡匹伕力。天地莫施恩，施恩強者得。
金谷園懷古
作者：邵謁（唐）

在富莫驕奢，驕奢多自亡。為女莫騁容，騁容多自傷。如何金穀園，鬱鬱椒蘭房。昨夜綺羅列，今日池館荒。竹死不變節，花落有餘香。美人抱義死，千載名猶彰。嬌歌無遺音，明月留清光。浮雲易改色，衰草難重芳。不學韓侯婦，銜冤報宋王。
春日有感
作者：邵謁（唐）

我心如櫱苦，他見如薺甘。火未到身者，痛楚難共諳。但言貧者拙，不言富者貪。誰知苦寒女，力盡為桑蠶。
學仙詞
作者：邵謁（唐）

上仙傳秘訣，澹薄與無營。煉藥□□□，變姓不變形。三屍既無累，百慮自不生。是知寸心中，有路通上清。祖龍好仙術，燒卻黃金精。
妓女
作者：邵謁（唐）

天若許人登，青山高不止。地若許人窮，黃泉深無水。量諸造化情，物成皆有以。如何上青冥，視之平若砥。日下騁琅玕，空中無羅綺。但見勢騰淩，將為長如此。炫耀一時間，逡巡九泉裡。一種為埃塵，不學墮樓死。
寒女行
作者：邵謁（唐）

寒女命自薄，生來多賤微。家貧人不聘，一身無所歸。養蠶多苦心，繭熟他人絲。織素徒苦力，素成他人衣。青樓富家女，才生便有主。終日著羅綺，何曾識機杼。清夜聞歌聲，聽之淚如雨。他人如何歡，我意又何苦。所以問皇天，皇天竟無語。
覽鏡
作者：邵謁（唐）

一照一回悲，再照顏色衰。日月自流水，不知身老時。昨日照紅顏，今朝照白絲。白絲與紅顏，相去咫尺間。
輕薄行
作者：邵謁（唐）

薄薄身上衣，輕輕浮雲質。長安一花開，九陌馬蹄疾。誰言公子車，不是天上力。
苦別離
作者：邵謁（唐）

十五為君婚，二十入君門。自從入戶後，見君長出門。朝看相送人，暮看相送人。若遣折楊柳，此地樹無根。願為陌上土，得作馬蹄塵。願為曲木枝，得作雙車輪。安得太行山，移來君馬前。
覽張騫傳
作者：邵謁（唐）

採藥不得根，尋河不得源。此時虛白首，徒感武皇恩。桑田未聞改，日月曾幾昏。仙骨若求得，壟頭無新墳。不見杜陵草，至今空自繁。
白頭吟
作者：邵謁（唐）

漢家天宇闊，日月不暫閑。常將古今骨，裨作北邙山。山高勢已極，猶自凋朱顏。
瞽者歎
作者：邵謁（唐）

我心豈不平，我目自不明。徒雲備雙足，天下何由行。
送從弟長安下第南歸覲親
作者：邵謁（唐）

白日不得照，戴天如戴盆。青雲未見路，丹車勞出門。采薇秦山鎮，養親湘水源。心中豈不切，其如行路難。為文清益峻，為心直且安。芝蘭未入用，馨香志獨存。他門種桃李，猶能蔭子孫。我家有棠陰，枝葉竟不繁。心醉豈因酒，愁多徒見萱。徵徒忽告歸，執袂殷勤論。在鳥終為鳳，為魚須化鯤。富貴豈長守，貧賤寧有根。丈夫志不大，何以佐乾坤。晝短疾於箭，早來獻天言。莫戀蒼梧畔，野煙橫破村。
少年行
作者：邵謁（唐）

丈夫十八九，膽氣欺韓彭。報仇不用劍，輔國不用兵。以目為水鑒，以心作權衡。願君似堯舜，能使天下平。何必走馬誇弓矢，然後致得人心爭。
漢宮井
作者：邵謁（唐）

轆轤聲絕離宮靜，班姬幾度照金井。梧桐老去殘花開，猶似當時美人影。
顯茂樓
作者：邵謁（唐）

秦山渭水尚悠悠，如何草樹迷宮闕。繁華朱翠盡東流，唯有望樓對明月。
紫閣峰
作者：邵謁（唐）

壯國山河倚空碧，迥拔煙霞侵太白。綠崖下視千萬尋，青天只據百餘尺。
句
作者：羅虯（唐）

窗前遠岫懸生碧，簾外殘霞掛熟紅。
郢城西樓吟
作者：張繼（唐）

連山盡塞水縈回，山上戍門臨水開。珠簾直下一百丈，沙洲楓岸無來客，草綠花開山鳥鳴。
登丹陽樓
作者：張繼（唐）

寒皋那可望，旅客又初還。迢遞高樓上，蕭疏涼野間。暮晴依遠水，秋興屬連山。浮客時相見，霜凋朱翠顏。
春夜皇甫冉宅歡宴
作者：張繼（唐）

流落時相見，悲歡共此情。興因尊酒洽，愁為故人輕。暗滴花莖露，斜暉月過城。那知橫吹笛，江外作邊聲。
會稽秋晚奉呈於太守
作者：張繼（唐）

寂寂訟庭幽，森森戟戶秋。山光隱危堞，湖色上高樓。禹穴探書罷，天臺作賦遊。雲浮將越客，歲晚共淹留。
題嚴陵釣臺
作者：張繼（唐）

舊隱人如在，清風亦似秋。客星沈夜壑，釣石俯春流。鳥向喬枝聚，魚依淺瀨遊。古來芳餌下，誰是不吞鉤。
清明日自西午橋至瓜巖村有懷
作者：張繼（唐）

晚霽龍門雨，春生汝穴風。鳥啼官路靜，花發毀垣空。鳴玉慚時輩，垂絲學老翁。舊遊人不見，惆悵洛城東。
洛陽作
作者：張繼（唐）

洛陽天子縣，金谷石崇鄉。草色侵官道，花枝出苑牆。書成休逐客，賦罷遂為郎。貧賤非吾事，西遊思自強。
晚次淮陽
作者：張繼（唐）

微涼風葉下，楚俗轉清閒。候館臨秋水，郊扉掩暮山。月明潮漸近，露濕雁初還。浮客了無定，萍流淮海間。
送竇十九判官使江南
作者：張繼（唐）

遊客淹星紀，裁詩煉土風。今看乘傳去，那與問津同。南郡迎徐子，臨川謁謝公。思歸一惆悵，于越古亭中。
江上送客遊廬山
作者：張繼（唐）

楚客自相送，沾裳春水邊。晚來風信好，併發上江船。花映新林岸，雲開瀑布泉。愜心應在此，佳句向誰傳。
酬張二十員外前國子博士竇叔向
作者：張繼（唐）

故交日零落，心賞寄何人。幸與馮唐遇，心同跡複親。語言未終夕，離別又傷春。結念湓城下，聞猿詩興新。
會稽郡樓雪霽
作者：張繼（唐）

江城昨夜雪如花，郢客登樓齊望華。夏禹壇前仍聚玉，數處微明銷不盡，湖山清映越人家。
馮翊西樓
作者：張繼（唐）

城上西樓倚暮天，樓中歸望正淒然。近郭亂山橫古渡，陶令好文常對酒，相招那惜醉為眠。
送鄒判官往陳留
作者：張繼（唐）

齊宋傷心地，頻年此用兵。女停襄邑杼，農廢汶陽耕。國使乘軺去，諸侯擁節迎。深仁荷君子，薄賦恤黎甿。火燎原猶熱，波搖海未平。應將否泰理，一問魯諸生。
酬李書記校書越城秋夜見贈
作者：張繼（唐）

東越秋城夜，西人白髮年。寒城警刁鬥，孤憤抱龍泉。鳳輦棲岐下，鯨波鬥洛川。量空海陵粟，賜乏水衡錢。投閣嗤揚子，飛書代魯連。蒼蒼不可問，餘亦賦思玄。
感懷
作者：張繼（唐）

調與時人背，心將靜者論。終年帝城裡，不識五侯門。
長相思
作者：張繼（唐）

遼陽望河縣，白首無由見。海上珊瑚枝，年年寄春燕。
奉寄皇甫補闕
作者：張繼（唐）

京口情人別久，揚州估客來疏。潮至潯陽回去，相思無處通書。
楓橋夜泊
作者：張繼（唐）

月落烏啼霜滿天，江楓漁父對愁眠。姑蘇城外寒山寺，夜半鐘聲到客船。
閶門即事
作者：張繼（唐）

耕夫召募逐樓船，春草青青萬頃田。試上吳門窺郡郭，清明幾處有新煙。
安公房問法
作者：張繼（唐）

流年一日復一日，世事何時是了時。試向東林問禪伯，遣將心地學琉璃。
上清詞
作者：張繼（唐）

紫陽宮女捧丹砂，王母令過漢帝家。春風不肯停仙馭，卻向蓬萊看杏花。
送顧況泗上覲叔父
作者：張繼（唐）

吳鄉歲貢足嘉賓，後進之中見此人。別業更臨洙泗上，擬將書卷對殘春。
留別
作者：張繼（唐）

何事千年遇聖君，坐令雙鬢老江雲。南行更入山深淺，岐路悠悠水自分。
送張中丞歸使幕
作者：張繼（唐）

獨受主恩歸，當朝似者稀。玉壺分禦酒，金殿賜春衣。拂席流鶯醉，鳴鞭駿馬肥。滿臺簪白筆，捧手戀清輝。
華州夜宴庾侍禦宅
作者：張繼（唐）

世故他年別，心期此夜同。千峰孤燭外，片雨一更中。酒客逢山簡，詩人得謝公。自憐驅匹馬，拂曙向關東。
贈章八元
作者：張繼（唐）

相見談經史，江樓坐夜闌。風聲吹戶響，燈影照人寒。俗薄交遊盡，時危出處難。衰年逢二妙，亦得悶懷寬。
城西虎跑寺
作者：張繼（唐）

石勢虎蹲伏，山形龍屈盤。寺開梁殿閣，墳掩晉衣冠。出澗泉聲細，斜陽塔影寒。近城多□□，棲息此中安。
褚主簿宅會畢庶子錢員外郎使君
作者：張繼（唐）

開甕臘酒熟，主人心賞同。斜陽疏竹上，殘雪亂山中。更喜宣城印，朝廷與謝公。
奉送王相公赴幽州
作者：張繼（唐）

黃閣開幃幄，丹墀拜冕旒。位高湯左相，權總漢諸侯。不改周南化，仍分趙北憂。雙旌過易水，千騎入幽州。塞草連天暮，邊風動地愁。無因隨遠道，結束佩吳鉤。
重經巴丘
作者：張繼（唐）

昔年高接李膺歡，日泛仙舟醉碧瀾。詩句亂隨青草落，今日片帆城下去，秋風回首淚闌幹。
九日巴丘楊公臺上宴集
作者：張繼（唐）

淒淒霜日上高臺，水國秋涼客思哀。萬疊銀山寒浪起，江漢路長身不定，菊花三笑旅懷開。
遊靈巖
作者：張繼（唐）

靈巖有路入煙霞，臺殿高低釋子家。風滿迴廊飄墜葉，誰謂無生真可學，山中亦自有年華。
河間獻王墓
作者：張繼（唐）

漢家宗室獨稱賢，遺事閑中見舊編。偶過河間尋往跡，雅樂未興人已逝，雄歌依舊大風傳。
秋日道中
作者：張繼（唐）

齊魯西風草樹秋，川原高下過東州。道邊白鶴來華表，徑行俯仰成今古，卻憶當年賦遠遊。
華清宮
作者：張繼（唐）

天寶承平奈樂何，華清宮殿鬱嵯峨。朝元閣峻臨秦嶺，只今惟有溫泉水，嗚咽聲中感慨多。
春申君祠
作者：張繼（唐）

春申祠宇空山裡，古柏陰陰石泉水。日暮江南無主人，當時珠履三千客，趙使懷慚不敢言。
人日代客子是日立春
作者：張繼（唐）

人日兼春日，長懷複短懷。遙知雙彩勝，並在一金釵。
寄鄭員外
作者：張繼（唐）

經月愁聞雨，新年苦憶君。何時共登眺，整屐待晴雲。
飲李十二宅
作者：張繼（唐）

重門敞春夕，燈燭靄餘輝。醉我百尊酒，留連夜未歸。
山家
作者：張繼（唐）

板橋人渡泉聲，茅簷日午雞鳴。莫嗔焙茶煙暗，卻喜曬穀天晴。
歸山
作者：張繼（唐）

心事數莖白髮，生涯一片青山。空林有雪相待，古道無人獨還。
金谷園
作者：張繼（唐）

彩樓歌館正融融，一騎星飛錦帳空。老盡名花春不管，年年啼鳥怨東風。
郵亭
作者：張繼（唐）

雲淡山橫日欲斜，郵亭下馬對殘花。自從身逐徵西府，每到開時不在家。
宿白馬寺
作者：張繼（唐）

白馬馱經事已空，斷碑殘剎見遺蹤。蕭蕭茅屋秋風起，一夜雨聲羈思濃。
明德宮
作者：張繼（唐）

碧瓦朱楹白晝閑，金衣寶扇曉風寒。摩雲觀閣高如許，長對河流出斷山。
讀嶧山碑
作者：張繼（唐）

六國平來四海家，相君當代擅才華。誰知頌德山頭石，卻與他人戒後車。
句
作者：張繼（唐）

漢月經時掩，胡塵與歲深。。
人日侍宴大明宮恩賜彩縷人勝應制
作者：李嶠（唐）

鳳城景色已含韶，人日風光倍覺饒。桂吐半輪迎此夜，愧奉登高搖彩翰，欣逢禦氣上丹霄。
奉和初春幸太平公主南莊應制
作者：李嶠（唐）

主家山第接雲開，天子春遊動地來。羽騎參差花外轉，鸞輅已辭烏鵲渚，簫聲猶繞鳳凰臺。
太平公主山亭侍宴應制
作者：李嶠（唐）

黃金瑞榜絳河隈，白玉仙輿紫禁來。碧樹青岑雲外聳，遽惜歡娛歌吹晚，揮戈更卻曜靈回。
奉和拜洛應制
作者：李嶠（唐）

七萃鑾輿動，千年瑞檢開。文如龜負出，圖似鳳銜來。殷薦三神享，明禋萬國陪。周旗黃鳥集，漢幄紫雲回。日暮鉤陳轉，清歌上帝臺。
奉和幸大薦福寺應制
作者：李嶠（唐）

雁沼開香域，鸚林降彩旃。還窺圖鳳宇，更坐躍龍川。桂輿朝群辟，蘭宮列四禪。半空銀合斷，分砌寶繩連。甘雨蘇燋澤，慈雲動沛篇。獨慚賢作礪，空喜福成田。
奉和幸長安故城未央宮應制
作者：李嶠（唐）

舊宮賢相築，新苑聖君來。運改城隍變，年深棟宇摧。後池無複水，前殿久成灰。莫辨祈風觀，空傳承露杯。宸心千載合，睿律九韻開。今日聯章處，猶疑上柏臺。
奉和幸望春宮送朔方總管張仁亶
作者：李嶠（唐）

玉塞徵驕子，金符命老臣。三軍張武旆，萬乘餞行輪。猛氣淩玄朔，崇恩降紫宸。投醪還結士，辭第本忘身。露下鷹初擊，風高雁欲賓。方銷塞北祲，還靖漠南塵。
奉和幸三會寺應制
作者：李嶠（唐）

故臺蒼頡裡，新邑紫泉居。歲在開金寺，時來降玉輿。龍形雖近剎，鳥跡尚留書。竹是蒸青外，池仍點墨餘。天文光聖草，寶思合真如。謬奉千齡日，欣陪十地初。
奉和天樞成宴夷夏群僚應制
作者：李嶠（唐）

轍跡光西崦，勳庸紀北燕。何如萬方會，頌德九門前。灼灼臨黃道，迢迢入紫煙。仙盤正下露，高柱欲承天。山類叢雲起，珠疑大火懸。聲流塵作劫，業固海成田。帝澤傾堯酒，宸歌掩舜弦。欣逢下生日，還睹上皇年。
皇帝上禮撫事述懷
作者：李嶠（唐）

配極輝光遠，承天顧託隆。負圖濟多難，脫履歸成功。聖道昭永錫，邕言讓在躬。還推萬方重，鹹仰四門聰。恭已忘自逸，因人體至公。垂旒滄海晏，解網法星空。雲散天五色，春還日再中。稱觴合纓弁，率舞應絲桐。凱樂深居鎬，傳歌盛飲豐。小臣濫簪筆，無以頌唐風。
奉和幸韋嗣立山莊侍宴應制
作者：李嶠（唐）

南洛師臣契，東巖王佐居。幽情遺紱冕，宸眷屬樵漁。制下峒山蹕，恩回灞水輿。松門駐旌蓋，薜幄引簪裾。石磴平黃陸，煙樓半紫虛。雲霞仙路近，琴酒俗塵疏。喬木千齡外，懸泉百丈餘。崖深經煉藥，穴古舊藏書。樹宿摶風鳥，池潛縱壑魚。甯知天子貴，尚憶武侯廬。
倡婦行
作者：李嶠（唐）

十年倡家婦，三秋邊地人。紅妝樓上歇，白髮隴頭新。夜夜風霜苦，年年征戍頻。山西長落日，塞北久無春。團扇辭恩寵，迴文贈苦辛。胡兵屢攻戰，漢使絕和親。訊息如瓶井，沉浮似路塵。空餘千里月，照妾兩眉嚬。
餞薛大夫護邊
作者：李嶠（唐）

荒隅時未通，副相下臨戎。授律星芒動，分兵月暈空。犀皮擁青橐，象齒飾雕弓。決勝三河勇，長驅六郡雄。登山窺代北，屈指計遼東。佇見燕然上，抽毫頌武功。
和杜學士旅次淮口阻風
作者：李嶠（唐）

夕吹生寒浦，清淮上暝潮。迎風欲舉棹，觸浪反停橈。淼漫煙波闊，參差林岸遙。日沉丹氣斂，天敞白雲銷。水雁銜蘆葉，沙鷗隱荻苗。客行殊未已，川路幾迢迢。
送光祿劉主簿之洛
作者：李嶠（唐）

函穀雙崤右，伊川二陝東。仙舟窅將隔，芳斝暫雲同。朋席餘歡盡，文房舊侶空。他鄉千里月，岐路九秋風。背櫪嘶班馬，分洲叫斷鴻。別後青山外，相望白雲中。
送駱奉禮從軍
作者：李嶠（唐）

玉塞邊烽舉，金壇廟略申。羽書資銳筆，戎幕引英賓。劍動三軍氣，衣飄萬裡塵。琴尊留別賞，風景惜離晨。笛梅含晚吹，營柳帶餘春。希君勒石返，歌舞入城闉。
王屋山第之側雜構小亭，暇日與群公同遊
作者：李嶠（唐）

桂亭依絕巘，蘭榭俯回溪。綺棟魚鱗出，雕甍鳳羽棲。引泉聊漲沼，鑿磴且通蹊。席上山花落，簾前野樹低。弋林開曙景，釣渚發晴霓。狎水驚梁雁，臨風聽楚雞。複看題柳葉，彌喜蔭桐圭。
奉和杜員外扈從教閱
作者：李嶠（唐）

杪冬嚴殺氣，窮紀送頹光。薄狩三農隙，大閱五戎場。菜田初起燒，蘭野正開防。夾岸虹旗轉，分朋獸罟張。燕弧帶曉月，吳劍動秋霜。原啟前禽路，山縈後騎行。雲區墜日羽，星苑斃天狼。禮振軍容肅，威宣武節揚。神心體殷祝，靈兆葉姬祥。幸陪仙駕末，欣採翰林芳。
軍師凱旋自邕州順流舟中
作者：李嶠（唐）

鳴鞞入嶂口，泛舸曆川湄。尚想江陵陣，猶疑下瀨師。岸回帆影疾，風逆鼓聲遲。萍葉沾蘭槳，林花拂桂旗。弓鳴蒼隼落，劍動白猿悲。芳樹吟羌管，幽篁入楚詞。全軍多勝策，無戰在明時。寄謝山東妙，長纓徒自欺。
夏晚九成宮呈同僚
作者：李嶠（唐）

碣館分襄野，平臺架射峰。英藩信煒燁，勝地本從容。林引梧庭鳳，泉歸竹沼龍。小軒恆共處，長阪屬相從。野席蘭琴奏，山臺桂酒醲。一枰移晝景，六著盡宵鐘。枚藻清詞律，鄒談耀辯鋒。結歡良有裕，聯寀愧無庸。暫悅丘中賞，還希物外蹤。風煙遠近至，魚鳥去來逢。月澗橫千丈，雲崖列萬重。樹紅山果熟，崖綠水苔濃。願以西園柳，長間北巖松。
田假限疾不獲還莊載想田園兼思親友率成短韻用寫長懷贈杜幽素
作者：李嶠（唐）

遊宦勞牽網，風塵久化衣。跡馳東苑路，望阻北巖扉。及此承休告，聊將狎遁肥。十旬俄委疾，三徑且殊歸。茂陵窅難即，靈臺暫可依。疲痾旅城寺，延想屬郊畿。夕夢園林是，晨瞻邑裡非。綠疇良已穢，清濠曠不追。野花何處落，山月幾秋輝。彼美符商政，優遊絕漢機。高情物累遣，逸氣煙霞飛。樂道方無悶，懷賢獨有違。尊虛舊園酒，琴靜故人徽。夏沼蓮初發，秋田麥稍稀。何當攜手去，歲暮採芳菲。
劉侍讀見和山邸十篇重申此贈
作者：李嶠（唐）

神嶽瑤池圃，仙宮玉樹林。乘時警天禦，清暑滌宸襟。梁駕陪玄賞，淄庭掩翠岑。對巖龍岫出，分壑雁池深。簷迥松蘿映，窗高石鏡臨。落泉奔澗響，驚吹助猿吟。野氣迷涼燠，山花雜古今。英藩盛賓侶，勝景想招尋。踐徑披蘭葉，攀崖引桂陰。穆生時泛醴，鄒子或調琴。雉翳分場合，魚鉤向浦沉。朝遊極斜景，夕宴待橫參。顧己慚鉛鍔，叨名齒玳簪。暫依朱邸館，還暢白雲心。丘壑信多美，煙霞得所欽。寓言攄宿志，竊吹簡知音。獎價逾珍石，酬文重振金。方從仁智所，攜手濯清潯。
晚秋喜雨
作者：李嶠（唐）

積陽躔首夏，隆旱屆徂秋。炎威振皇服，歊景暴神州。氣滌朝川朗，光澄夕照浮。草木委林甸，禾黍悴原疇。國懼流金眚，人深懸磬憂。紫宸兢履薄，丹扆念推溝。望肅壇場祀，冤申囹圄囚。禦車遷玉殿，薦菲撤瓊羞。濟窘邦儲發，蠲窮井賦優。服閑雲驥屏，冗術土龍修。睿感通三極，天誠貫六幽。夏祈良未擬，商禱詎為儔。穴蟻禎符應，山蛇毒影收。騰雲八際滿，飛雨四溟周。聚靄籠仙闕，連霏繞畫樓。旱陂仍積水，涸沼更通流。晚穗萎還結，寒苗瘁複抽。九農歡歲阜，萬宇慶時休。野洽如坻詠，途喧擊壤謳。幸聞東李道，欣奉北場遊。
中秋月二首
作者：李嶠（唐）

盈缺青冥外，東風萬古吹。何人種丹桂，不長出輪枝。圓魄上寒空，皆言四海同。安知千裡外，不有雨兼風。
侍宴桃花園詠桃花應制
作者：李嶠（唐）

歲去無言忽憔悴，時來含笑吐氛氳。不能擁路迷仙客，故欲開蹊待聖君。
奉和聖制幸韋嗣立山莊應制
作者：李嶠（唐）

萬騎千官擁帝車，八龍三馬訪仙家。鳳凰原上開青壁，鸚鵡杯中弄紫霞。
遊苑遇雪應制
作者：李嶠（唐）

散漫祥雲逐聖回，飄颻瑞雪繞天來。不能落後爭飛絮，故欲迎前賽早梅。
送司馬先生
作者：李嶠（唐）

蓬閣桃源兩處分，人間海上不相聞。一朝琴裡悲黃鶴，何日山頭望白雲。
風
作者：李嶠（唐）

解落三秋葉，能開二月花。過江千尺浪，入竹萬竿斜。
上清暉合遇雪
作者：李嶠（唐）

千鐘聖酒禦筵披，六出祥英亂繞枝。即此神仙對瓊圃，何須轍跡向瑤池。
石淙
作者：李嶠（唐）

羽蓋龍旗下絕冥，蘭除薜幄坐雲扃。鳥和百籟疑調管，自然碧洞窺仙境，何必丹丘是福庭。
二賀詩
作者：不詳（唐）

學行可師賀德基，文質彬彬賀德仁。
四王語
作者：不詳（唐）

甯向儋崖振白，不事江滕蔣虢。
時人為屈突語
作者：不詳（唐）

寧食三鬥艾，不見屈突蓋。寧服三鬥蔥，不逢屈突通。
楊刺史語
作者：不詳（唐）

甯食三鬥蒜，不逢楊德幹。
萬年人語
作者：不詳（唐）

寧飲三鬥塵，無逢權懷恩。
贊皇人語
作者：不詳（唐）

太沖無兄，孝端無弟。
高宗時語
作者：不詳（唐）

左相宣威沙漠，右相馳譽丹青。三館學生放散，五臺令史經明。
時人為李義甫語
作者：不詳（唐）

今日巨唐年，還誅四凶族。
洛州語
作者：不詳（唐）

洛州有前賈後張，可敵京兆三王。
江淮間語
作者：不詳（唐）

貴如許郝，富若田彭。
河北語
作者：不詳（唐）

唯此兩何，殺人最多。
李昭德為王弘義語
作者：不詳（唐）

昔聞蒼鷹獄吏，今見白兔禦史。
京洛語
作者：不詳（唐）

衣裳好，儀貌惡。不姓許，即姓郝。
臺中語
作者：不詳（唐）

侯知一不伏致仕，張悰自請起複。高筠不肯作孝，
吏人語
作者：不詳（唐）

不畏侯卿杖，惟畏尹卿筆。
選人語
作者：不詳（唐）

有錢石上好，無錢劉下好，士大夫張下好。碩學師劉子，儒生用與言。今年柿子並遭霜，為語石榴須早摘。
韋氏語
作者：不詳（唐）

大郎罷相，小郎拜相。
益州人吏語
作者：不詳（唐）

錄事意，與天通，益州司馬折威風。
天授中語
作者：不詳（唐）

遇徐杜者必生，遇來侯者必死。
時人為鄒昉語
作者：不詳（唐）

蕭佺駙馬子，鄒昉駱駝兒。非關道德合，只為錢相知。
題張昌儀門語
作者：不詳（唐）

一兩絲能得幾時絡。
時人號李知遠語
作者：不詳（唐）

李下無蹊。
又號李乂語
作者：不詳（唐）

李下無蹊徑。
竇僕射語
作者：不詳（唐）

竇僕射，前為韋氏國yQ，後作公主邑丞。
時人為崔無詖語
作者：不詳（唐）

皇后嫁女，天子娶婦。
神龍中語
作者：不詳（唐）

崔冉鄭，亂時政。
斜封官語
作者：不詳（唐）

姚宋為相，邪不如正。太平用事，正不如邪。
李處鬱語
作者：不詳（唐）

飧若入咽，百無一全。
景雲初語
作者：不詳（唐）

前有裴馬，後有盧李。
先天時京中語
作者：不詳（唐）

姜師度一心看地，傅孝忠兩眼相天。
時人號王丘、崔沔語
作者：不詳（唐）

丘山岌岌連天峻，沔水澄澄澈底清。
吏部過官語
作者：不詳（唐）

麟之口，光庭手。
郇公廚語
作者：不詳（唐）

人慾不飯筋骨舒，夤緣須入郇公廚。
四俊語
作者：不詳（唐）

令君四俊，苗呂崔員。
八友語
作者：不詳（唐）

殷顏柳陸，李蕭邵趙。
羅吉口號
作者：不詳（唐）

羅鉗吉網。
裡閭詛語
作者：不詳（唐）

若違教，值三豹。
陝州語
作者：不詳（唐）

不須賽神明，不必求巫祝。爾莫犯盧公，立便有禍福。
真源邑語
作者：不詳（唐）

南金口，明府手。
稱二王語
作者：不詳（唐）

朝廷左相筆，天下右丞詩。
代宗朝京師語
作者：不詳（唐）

常無分別元好錢，賢者愚，愚者賢。
戲諫司語
作者：不詳（唐）

韓諫議雖分左右，歸拾遺莫辨存亡。
裴度語
作者：不詳（唐）

雞豬魚蒜，逢著則吃。生老病死，時至則行。
魏博語
作者：不詳（唐）

長安天子，魏府牙軍。
寶曆宮中語
作者：不詳（唐）

寶帳香重重，一雙紅芙蓉。
京師人號牛楊語
作者：不詳（唐）

太牢筆，少牢口，東西南北何處走。
又號牛李
作者：不詳（唐）

門生故吏，不牛則李。。
荊南語
作者：不詳（唐）

旱不苦，禱而雨。雨不愁，公出遊。
鄭仁表自語
作者：不詳（唐）

天瑞有五色雲，人瑞有鄭仁表。
湖蘇二郡語
作者：不詳（唐）

湖接兩頭，蘇聯三尾。
廣明初都人語
作者：不詳（唐）

黃賊打黑賊。
吏部舊語
作者：不詳（唐）

長名以前，選人屬侍郎。長名以後，侍郎屬選人。
省中語
作者：不詳（唐）

後行祠屯，不博中行都門；中行禮部，不博前行駕庫。
郎吏語
作者：不詳（唐）

司門水部，入省不數。
諫院臺省語
作者：不詳（唐）

遺補相惜，禦史相憎，郎官相輕。
禦史臺語
作者：不詳（唐）

事長如事端。
京兆府語
作者：不詳（唐）

不立兩縣令，不坐兩少尹。
翰林諫議語
作者：不詳（唐）

饒道鬥上坡去，亦須卻下坡來。
舉子語
作者：不詳（唐）

槐花黃，舉子忙。
明經進士語
作者：不詳（唐）

三十老明經，五十少進士。
雜帖語
作者：不詳（唐）

常雜鮑帖。
閩人語
作者：不詳（唐）

歐陽獨步，藻蘊橫行。
舉場語
作者：不詳（唐）

欲入舉場，先問蘇張。蘇張猶可，三楊殺我。
大中後進士語
作者：不詳（唐）

欲得命通，問瑝嵎都雍。
大中時語
作者：不詳（唐）

鄭楊段薛，炙手可熱。欲得命通，魯紹瑰蒙。
選舉人語
作者：不詳（唐）

王凝裴瓚。舍弟安潛。朝中無呼字，知聞廳裡，
科目舉人語
作者：不詳（唐）

未見王竇，徒勞漫走。
戲杜審權語
作者：不詳（唐）

座主審權，門生處權。
崔沆放榜時人語
作者：不詳（唐）

座主門生，沆瀣一家。
唐末五代人語
作者：不詳（唐）

及第不必讀書，作官何須事業。
號沈宋語
作者：不詳（唐）

蘇李居前，沈宋比肩。
號錢郎語
作者：不詳（唐）

前有沈宋，後有錢郎。
潘何詩賦語
作者：不詳（唐）

潘緯十年吟古鏡，何涓一夜賦瀟湘。
魏薛草書語
作者：不詳（唐）

前有虞褚，後有薛魏。
薛稷書語
作者：不詳（唐）

買褚得薛不落節。
時人為劉畢語
作者：不詳（唐）

劉郎中松樹孤標，畢庶子松根絕妙。
時人為黃筌語
作者：不詳（唐）

黃筌畫鶴，薛稷減價。
時人為楊惠之語
作者：不詳（唐）

道子畫，惠之塑，奪得僧繇神筆路。
道傑語
作者：不詳（唐）

大頭傑，難殺人。
馬周疏引俚語
作者：不詳（唐）

貧不學儉，富不學奢。
杜甫引俚語
作者：不詳（唐）

城南韋杜，去天尺五。
《孫光憲瑣言》引古語
作者：不詳（唐）

乘船走馬，去死一分。好事不出門，惡事行千里。
杜重威引俚語
作者：不詳（唐）

逢賊得命，更望複子。
建安語
作者：不詳（唐）

龍門一半在閩川。
江陵語
作者：不詳（唐）

琵琶多於飯甑，措大多於鯽魚。
汾晉間語
作者：不詳（唐）

欲作千箱主，問取黃金母。
秦中兒童語
作者：不詳（唐）

顛當牢守門，蠮螉寇汝無處奔。
滄洲語
作者：不詳（唐）

不戴金蓮花，不得到仙家。
《段成式酉陽雜俎》引古語
作者：不詳（唐）

三守庚申三屍伏，七守庚申七尺滅。
佛書引語
作者：不詳（唐）

停囚長智。赤腳人趁兔，著靴人吃肉。
牡丹二首
作者：元稹（唐）

簇蕊風頻壞，裁紅雨更新。眼看吹落地，便別一年春。繁綠陰全合，衰紅展漸難。風光一抬舉，猶得暫時看。
象人
作者：元稹（唐）

被色空成象，觀空色異真。自悲人是假，那複假為人。
與楊十二巨源盧十九經濟同遊大安亭各賦二物各為五韻探得松石
作者：元稹（唐）

片石與孤松，曾經物外逢。月臨棲鶴影，雲抱老人峰。蜀客君當問，秦官我舊封。積膏當琥珀，新劫長芙蓉。待補蒼蒼去，樛柯早變龍。
賦得春雪映早梅
作者：元稹（唐）

飛舞先春雪，因依上番梅。一枝方漸秀，六出已同開。積素光逾密，真花節暗催。摶風飄不散，見晛忽偏摧。郢曲琴空奏，羌音笛自哀。今朝兩成詠，翻挾昔人才。
賦得玉卮無當
作者：元稹（唐）

共惜連城寶，翻成無當卮。詎慚君子貴，深訝巧工隳。泛蟻功全小，如虹色不移。可憐殊礫石，何計辨糟醨。江海誠難滿，盤筵莫忘施。縱乖斟酌意，猶得對光儀。
賦得數蓂
作者：元稹（唐）

將課司天曆，先觀近砌蓂。一旬開應月，五日數從星。桂滿叢初合，蟾虧影漸零。辨時長有素，數閏或餘青。墜葉推前事，新芽察未形。堯年始今歲，方欲瑞千齡。
賦得九月盡
作者：元稹（唐）

霜降三旬後，蓂餘一葉秋。玄陰迎落日，涼魄盡殘鉤。半夜灰移管，明朝帝禦裘。潘安過今夕，休詠賦中愁。
賦得雨後花
作者：元稹（唐）

紅芳憐靜色，深與雨相宜。餘滴下纖蕊，殘珠墮細枝。浣花江上思，啼粉鏡中窺。念此低迴久，風光幸一吹。
早歸
作者：元稹（唐）

春靜曉風微，淩晨帶酒歸。遠山籠宿霧，高樹影朝暉。飲馬魚驚水，穿花露滴衣。嬌鶯似相惱，含囀傍人飛。
晚秋
作者：元稹（唐）

竹露滴寒聲，離人曉思驚。酒醒秋簟冷，風急夏衣輕。寢倦解幽夢，慮閑添遠情。誰憐獨欹枕，斜月透窗明。
送林複夢赴韋令闢
作者：元稹（唐）

蜀路危於劍，憐君自坦途。幾回曾啖炙，千里遠銜珠。野性便荒飲，時風忌酒徒。相門多禮讓，前後莫相逾。
憶楊十二
作者：元稹（唐）

楊子愛言詩，春天好詠時。戀花從馬滯，聯句放杯遲。日映含煙竹，風牽臥柳絲。南山更多興，須作白雲期。
夜合
作者：元稹（唐）

綺樹滿朝陽，融融有露光。雨多疑濯錦，風散似分妝。葉密煙蒙火，枝低繡拂牆。更憐當暑見，留詠日偏長。
新竹
作者：元稹（唐）

新篁才解籜，寒色已青蔥。冉冉偏凝粉，蕭蕭漸引風。扶疏多透日，寥落未成叢。惟有團團節，堅貞大小同。
秋相望
作者：元稹（唐）

簷月驚殘夢，浮涼滿夏衾。蠨蛸低戶網，螢火度牆陰。爐暗燈光短，床空帳影深。此時相望久，高樹憶橫岑。
春病
作者：元稹（唐）

病來閑臥久，因見靜時心。殘月曉窗迥，落花幽院深。望山移坐榻，行藥步牆陰。車馬門前度，遙聞哀苦吟。
山竹枝
作者：元稹（唐）

深院虎溪竹，遠公身自栽。多慚折君節，扶我出山來。貴宅安危步，難將混俗材。還投輞川水，從作老龍回。
悟禪三首寄胡果
作者：元稹（唐）

近聞胡隱士，潛認得心王。不恨百年促，翻悲萬劫長。有修終有限，無事亦無殃。慎莫通方便，應機不頓忘。百年都幾日，何事苦囂然。晚歲倦為學，閒心易到禪。病宜多宴坐，貧似少攀緣。自笑無名字，因名自在天。近見新章句，因知見在心。春遊晉祠水，晴上霍山岑。問法僧當偈，還丹客贈金。莫驚頭欲白，禪觀老彌深。
東臺去
作者：元稹（唐）

陶君喜不遇，予每為君言。今日東臺去，澄心在陸渾。旋抽隨日俸，並買近山園。千萬崔兼白，殷勤承主恩。
戴光弓
作者：元稹（唐）

潞府筋角勁，戴光因合成。因君懷膽氣，贈我定交情。不擬閑穿葉，那能枉始生。唯調一隻箭，飛入破聊城。
劉頗詩
作者：元稹（唐）

一言感激士，三世義忠臣。破甕嫌妨路，燒莊恥屬人。迥分遼海氣，閑踏洛陽塵。儻使權由我，還君白馬津。
夜飲
作者：元稹（唐）

燈火隔簾明，竹梢風雨聲。詩篇隨意贈，杯酒越巡行。漫唱江朝曲，閑徵藥草名。莫辭終夜飲，朝起又營營。
褒城驛
作者：元稹（唐）

嚴秦修此驛，兼漲驛前池。已種千竿竹，又栽千樹梨。四年三月半，新筍晚花時。悵望東川去，等閒題作詩。
閑二首
作者：元稹（唐）

晻澹洲煙白，籬篩日腳紅。江喧過雲雨，船泊打頭風。艇子收魚市，鴉兒噪荻叢。不堪堤上立，滿眼是蚊蟲。青衫經夏黕，白髮望鄉稠。雨冷新秋簟，星稀欲曙樓。連鴻盡南去，雙鯉本東流。北信無人寄，蟬聲滿樹頭。
欲曙
作者：元稹（唐）

江堤閱暗流，漏鼓急殘籌。片月低城堞，稀星轉角樓。鶴媒華表上，sV鵊柳枝頭。不為來趨府，何因欲曙遊。
寄胡靈之
作者：元稹（唐）

早歲顛狂伴，城中共幾年。有時潛步出，連夜小亭眠。月影侵床上，花叢在眼前。今宵正風雨，空宅楚江邊。
夜雨
作者：元稹（唐）

水怪潛幽草，江雲擁廢居。雷驚空屋柱，電照滿床書。竹瓦風頻裂，茅簷雨漸疏。平生滄海意，此去怯為魚。
酬李六醉後見寄口號
作者：元稹（唐）

頓愈關風疾，因吟口號詩。文章紛似繡，珠玉布如棋。健羨觥飛酒，蒼黃日映籬。命童寒色倦，撫稚晚啼饑。潦倒慚相識，平生頗自奇。明公將有問，林下是靈龜。
歸田
作者：元稹（唐）

陶君三十七，掛綬出都門。我亦今年去，商山淅岸村。冬修方丈室，春種桔槔園。千萬人間事，從茲不復言。
緣路
作者：元稹（唐）

總是玲瓏竹，兼藏淺漫溪。沙平深見底，石亂不成泥。煙火遙村落，桑麻隔稻畦。此中如有問，甘被到頭迷。